钦定古今图书集成/方舆汇编/职方典/第1373卷 > 琼州府山川考一 府志
## 钦定古今图书集成/方舆汇编/职方典/第1373卷 > 琼州府山川考一 府志

本府。〈琼山县附郭。〉

琼山　在县南六十里白石都山下有琼山、白石二村。土石白如玉而润，县以此名。

雁塔三元峰　在县南二里。平冈一峰，尖秀如笔，水环其下，朝拱两庠，以宋姜唐佐始登乡举，故名。元帅守筑雁塔亭于上，联左二峰为三。” 明万历九年，副使唐可封移郡庠后，“《三元碑》竖于中峰，遂为“雁塔三元。”

苍屹山　在县南二里许洗马桥南，石峰屹立。傍有石壁刻云：“盘龙屈曲自何，起伏回翔几里。” 后人于句下添“方长” 二字。

灵山　在县南二十里那度都，旧名“黑山。” 乔木阴翳，中有官市。自北渡海，中洋即见。及抵其地，不甚突兀，祀有神祠。

陶公山　，在县东南五十里麻长都陶村。人多姓陶。下有巨泽，合外三十六曲水达大江。《道书》谓“天下七十二福地” ，此居二十四位。旧有陶公墓。

琼崖神岭　在县南二十里东潭都平地起峰，即古珠崖，地中有神庙。

西石山岭　在县西四十里，上石《山都》，一名“马鞍” ，为郡城主。山上有井与海通，泉出清冽。有洞可容数百人。旧传有石鼎丹炉在挺峰之下，乡人以为祭神祈雨之所，时见金牛出见。

东石山岭　在县南七十里博埋都，一名“美丙岭。” 四畔平原中突一峰，状若交椅。石上有巨人迹。旧传仙游于此。前置巡检司于旁，今废。虎村岭　在县西南五十里雷虎都，一名“波秋岭。” 其势自西石山蜿蜒而来，至是挺起，状若虎踞。

顺村岭　在县东南三十里演顺村。平坡起峰，四畔森郁。元僧无我建塔于上。丫髻岭　在县东八十里独坡都。

石鼓岭　，在县西南一百六十里西𥟖都，即南岐岭。中有大石，盘围十丈许，扣之其声如鼓。

盘塔岭　在县南一百七十里西𥟖都上十三峰。下有温泉。旧传有僧建《涅盘庵》塔于上，因名。龙堆山　在县东那社都。山上有石，初甚少，岁久渐大。乡人猎坠网中，舁归，结茅祠祀之。一夕，里人梦上帝云：“前石乃西山万寿福神。” 至今高五尺许，祀以为神，祈祷即应。

仙人洞　在县南二里苍屹山后。洞口有石炉，内有石版，题曰：“远七里，近七里，不远不近在七里。” 解者以为指言地穴。明嘉靖三十四年，郡守张子弘偕二守赵可旦游览，改题其洞曰“紫霞。” 建安仙亭、青云亭，留题其间。万历年间，副总兵邓锺建瀛惠庵，买田供祀，勒石题景，竖有碑记。副使蔡梦说立流芳亭于左，知府倪冻立“会心” 亭于右，各有题咏。

递莲洞　，在石山铺西南一里。入门行数十步，委曲相通，大小五洞，深远有石磴如榻，可容数十人。上有门，见天日。傍一黑洞，无火不能入，苍洞　在符村西，“洞门宽五六尺，斜入二十馀丈，内有二井，乡人砌石路汲水，人汲其一，牛饮其一，深处暗不能入。”

龙廊洞　在石岩都东南一里。洞路崎岖，由西南入，深二十丈，傍有小洞十一，可容数百人，乡人于此避难。

鸦卜洞　，在雷虎岭南。周围约里馀，深数丈，虽秋潦弥月不满。中有石墩，牛牧其内。

龙卢洞　在张吴都颜村侧，即颜卢县故址。“铺锦谷　” 在县南叠村。幽邃险绝，蔡九娘避陈子湖寇处。

学前水　在郡城前，即南湖。源自西湖，流旧县学，达为府、县卫及两学明堂。宋人濬河导流，经蕃诞村，方会大江入于海。今漫塞成田。

南渭溪　在县南十六里上那邕都。水源二，一自谢潭，一自荫潭，合流十馀里入大江。乡人沿流筑栅，置车灌田。

谢潭　在县南十五里。《下那邕》都潭。谢村山涧泉涌出，潴为潭，深莫测。

荫潭　在县南二十里。东潭都泉出山涧，潴为潭，大旱不涸。

黎母水　，《明一统志》云：“在府城东三里。”

南渡大江　在县南十里顿林都。源自五指山，流历临、澄、定三县地界，沿流续会诸水，至北入海。琼城柴米竹木，多倚办运。

河口河　在郡城东门外。明弘治年间，知府张桓因里老唐正等建言，买民田开河引水直抵城壕，以便通粮。

博冲河口　在县东南五里。顿林、东昌二都界。水从南湖流出，亦从大江迎入，为郡地。巽方之水，传有古谶云：“博冲河口塞，五解状元生。” 明万历甲寅年，尚书王弘诲、知府谢继科、通判潘大熙议塞以图应。谶因乙卯年两学脱科，水涨淹田，乡人共称不便，鸣于署府事，推官傅作霖委官开之。

第一水　在县西三里。流绕下田村而入于海。次一涧亦流入海，谓之“第二水。”

铜铫溪　在县东南八十里。中有巨石，形如铜。铫水注其中，有声似雷，溢出文昌铺前港。安容湖　在县南八里丰好都。

龙庙西湖　在县西二十里，博崖都。泉自石岩流出，极清。昔人刻石为龙，置穴中，水从龙口涌出，故名“龙潭。” 旱祷即雨。一派达洗马桥，一派达博冲。建龙庙。

小西湖　在府城西

东湖　在县东十五里博茂都。昔传冨家居此，因大风雨陷而为湖，乡人庙祀于侧。遇旱请水以祷，即雨。

南湖　在府城南，溉田千馀顷。

西南湖　在县南五十里雷虎都。去湖四十步有仙井，上有仙游遗迹，有石刻诗。其流溢出，灌田百馀顷，出梁老桥，通南渡江，入于海。

莲塘　：在府治南，产白莲。

峻灵潭　：在郡东城外。周围二百丈，有峻灵神祠。

双塘　在县西四十里下石山都，大小相连，渊深莫测，旱祷即雨。

五龙池　在县西十二里五原都。泉五派涌出，清冽成池。经滨涯，转南茂桥出海。

海口港　水自南渡，大江流来会潮。今官渡自此过海。

神应港　，旧名“白沙津” ，宋元帅王光祖曾开未就。淳祐戊申，忽飓风作，自冲成港，人以为神应，故名。

小英港　：在郡西北十里。

东营港　：在郡东十里。

博茂港　：在郡东十五里。

烈楼港　在县西二十里。自徐闻那黄渡开船，小午可到，乃汉军渡海之处。海边有大石一所，生出海北三墩，名曰“烈楼嘴。” 海南地接徐闻，此最近，舟一朝可到。

双井　即今海南卫前，宋景定二年凿。

府门井　在府治南，即旧莲塘井城。《明一统志》：“其泉味甘冽，环城人汲之。”

玉液井　在县内西隅管粮厅后。明景泰五年，知县陈用己开。

“西城大井　” 在大西门内街北。明正统指挥丘胜、李翊开。今西门，人汲之。

南城脚井　明指挥李泰开。

《北城井　》泉味清冽。吴昇开

观风井　在察院公署内左。明万历戊子，巡按蔡梦说开，《自记》“立碑。”

琼桨井　在南郊旧县学东。明洪武教谕赵谦浚，深四丈，立二石柱，驾辘轳以汲水。题一柱云：“岁壬申，闰甲申，凿斯井，泉沄沄。德日积，用日新。养不穷，千万年，考古名，告后人。” 又立石碑，刻“琼浆” 二字。今井基尚存。

水关井　在北城内，泉味甘冽。

武秀井　在县东街武秀坊前。明弘治指挥张诩开。

多味井　在县南四十里梁老都。泉出岩窍，甘洁不涸。

南宫井　在南桥外南宫殿庙后。泉味甘冽，大旱不涸。

琵琶井　在南桥。唐解元濂伯家居。前有大琵琶树，阴蔽于上，今有乔木，故以此名。泉味甘冽不竭，亦名“仙井。” 乡人传有金鲤游现，以为应出唐解元之祥。

沙井　在府城大南门外西南门壕畔。泉甘冽，迥出胜诸井。

六角井　在南郊旧县学东路畔。石砌六角，各有柱。今环南城外汲之。

竹根井　在城东一里。唐胄凿，有铭。

弥陀井　在城一里番诞村，弥陀庵前。

双眼井　在县南桥外山川坛北山下。泉甘冽，不下沙井。

仙井　，在东潭都石岩中，深一丈，有平石，左刻“贞元二年” ，右刻“熙宁甲寅” 数字。

龙井　在苍驿都。乡人琢石为龙，置穴中，水自龙口涌出，大旱不涸。

田井　在县南四十里，遵都岩泉涌潴，周围三十步，冬温夏冽。昔人砌石为引，旱则三五十里皆汲之。

双泉　在城外东北隅，苏东坡所凿。两泉相去咫尺，泉味异常。宋陆郡守建泂酌亭于上。及李光谪居九年，有“曾是双泉旧主人” 之咏。

金粟泉　在城外北隅，属东坡双泉之一。《旧志》称为“浮粟井” ，即此。与右边北隅泉相望，而味犹佳。明万历壬子，郡守翁汝创建粟泉亭，挖地起庵，得一石砖，旁有东坡行草书字迹，其砖为翁守得去。四十二年，郡守谢继科复于井上周围砌石，琢双龙头安于井中。泉从龙口涌出，绕曲而注于池，灌于田。建亭曰“会源” ，建庵曰“金粟” ，祀观音像。复设书院十馀间，开讲堂一座，开塘一区。四十五年，提学副使戴禧建二苏祠于泉上。清惠泉　在城外北五里。亭海口，往来中道。明万历戊申年，郡守倪冻所凿，建亭曰“清泉” ，故以此名。泉味甘冽，行人憩息多饮之。四畔种榕，立石勒铭，今时呼为“倪公井。”

澄迈县

迈山　即县境，隋以名县。

独珠山　，在县东十里，为县主山。旧《郡志》作“株” ，今《邑志》易为“珠。”

大胜岭　在县东十里。高耸。俗传汉军屯此，征蛮大胜，因名。知县韦裘建石亭于上。

夏社岭　在县南十里。三峰连萃，乡人每夏季祭社于此，因名。

石矍岭　在县西五里许。立烽堠于上，以觇海警。

三峰岭　在县南三十里，平一原，突起三峰。社仁岭　在县东南二十里安人都。上有“五土神祠。”

文裔山　在县南三十里。下有文裔龙泉，祷雨多应。

合岭　在县南七十里。琼、澄分界。

青山岭　在县西三十里。上有巨石，附以神像，孕妇不入，牛马远迹，旱祷辄应。

北畔岭　在县南五十里。知县秦志道旧迁县址于此。

麻山岭　在县南六十里。

石鼓岭　在县南七十里。上有二石并峙，扣之若鼓钟响，凡遇令节，乡人击之为乐。

官苟岭　去县一百馀里，中有巨洞，可容千人。明洪熙元年，定安黎人王官苟作乱，潜伏聚众于此，故名。

白石岭　在县西南一百馀里。顶有深潭，上多白石，泉自石峰溜滴下塘，旱久石黑必雨。佛社岭　，在县南一十五里。

笔架岭　，去县一百二十里，自居托来。

万岁冈　，在县西一十里。上有怪石如列屏，将雨则云笼罩。

石龟仑　，去县三十里，有奇石如龟形，石润则旱，石干则雨。

岩峒　在县西三十里。南楚海滨，处士吴璿曾隐于此。

澄江　在县前。源自县东安仁都，流出达海，四时澄澈，隋以名县。

九曲水　，在县东一里。

里滩　海潮门下有石岩，高丈馀，澄江流至，激石成滩。元建石塔镇其上。

外滩　在教场下，合外桥水流泻成潭，与里滩声相应。元建石塔镇其上。

抟龙潭　在县南十里。水自倘驿沙吉村流经此成潭。明景泰间，一物隐隐于中。次日风雨大至，水吼龙起。天顺间，亦有龙起。

鲤鱼潭　：在县东三十里林表村。泉涌流入新安江，达于海。

新安江　在县南六十里。源自五指山，流历临高，通定安、琼山，入于海。

龙塘　在县南七十里。旧传“龙见。”

东水港　：在县西北十里。

材坊港　在南楚都，与石矍相峙。上有烟墩，以望海警。

石矍港　在县西二十里，源合西峰沙地、南滚、硝阳四水会潮。港口两岸皆石。

玉抱港　：在南楚都，临高界。

泉凿港　在县西五十里。海潮进入成港。麻颜港　在县西六十里麻颜村。以上二港，俱砌石栏取鱼，以为民利。

县东井　明嘉靖九年，知县朱銮凿。

县西井　“明天顺四年凿。”

学东井　在明伦堂东

学前井　明隆庆年间，训导鹿世卿凿。

分司井　在《海南》道内，泉甘冽。

永庆井　在迎恩门外。知县汪贵建寺开井，今寺废井存。

天池书院井　在迎恩门外，知县秦志道开。“七星泉　” 在县东七里。泉从石窍涌出，久旱不竭。

滴珠泉　在独珠山下，滴溜如珠。

神头泉　在县南十五里倘驿都。传有妇人骑马至此，地塌泉出。今马迹见存，即《县志》马蹄井。东巽泉　，在县南四十里王家都。流泻三丈馀，四时有声，朝响则雨，暮响则旱，俗呼圣井，可祈雨。

那陀泉　：在东水巡检司海港中。潮满浸过，潮退，涌出澹水，民共汲之。

文裔龙泉　在文裔山下。有寒泉五穴，涌衍成池，形交如文字。昔人琢石为五龙头置池中，水从龙口涌出，旱祷多应。

南滚泉　在县西三十里封平都。田中一穴，泉涌若沸，夏凉冬温，大旱不竭。

瀑布泉　在县南四十里安宁都。一名“水濂洞。” “水曲泉　” ，在县南一百里黎都，四时常温。湳艳温泉　，去县百里，西黎界青岭东，常温，冬可瀹鸡豚。

定安县

黎母山　在县西南三十里光螺都。《虞衡志》云：“山极高，常在云雾中。” 《图经》云：“婺星现此山，因名。”